

**BEKÖLTÖZÉSI TÁJÉKOZTATÓ**

 **BUDAI CAMPUS**

**SOMOGYI IMRE KOLLÉGIUM ÉS SZENT GELLÉRT KOLLÉGIUM**

**2022/2023**



A kollégiumi elhelyezés véglegessé válik, ha legkésőbb **2022. szeptember 4-ig** az alábbi dokumentumokat feltölti a Neptun TR rendszerbe. Felvétele érvénytelen, amennyiben ezeket a megadott határidőig nem teljesíti:

* Bentlakási szerződés kitöltése a Neptun TR rendszeren keresztül (ennek az elérhetőségéről a megadott email címre információt fog kapni),
* 1 db fél évnél nem régebbi, színes arckép feltöltése a Neptun TR rendszerbe,
* 1 db fél évnél nem régebbi, színes arckép elküldése (3,5 x 4,5 cm) digitalizált (jpg) formában, **teljesnév\_Somogyi**/**teljesnév\_Gellért** néven elmentve, **Somogyi fénykép**/**Gellért fénykép** tárggyal a buda.kollegium@uni-mate.hu címre,
* a Neptunból kinyomtatott Bentlakási szerződés 2 aláírt (kék tollal) példányának leadása a beköltözés napján.

**Kollégiumi díjak fizetése**

A kollégiumi díjak a Neptun TR-ben kerülnek kiírásra a beköltözést követően. **A szeptember és október havi díjak befizetési határideje 2022.10.20.**

A fizetési határidők az adott díjtétel mellett szerepelnek a „Pénzügyek” fül alatt. Az *Általános Szerződési Feltételekben (ÁSZF)* minden információt megtalál a befizetésekkel kapcsolatban, mely a Kollégium honlapján megtalálható.

A kollégiumi díj magában foglalja:

* a kollégiumi alapdíjat,
* a hallgatói szolgáltatásfejlesztési hozzájárulást, mely 2000 Ft/fő/hó,
* önköltséges hallgatóknak + 11.650 Ft a kollégiumi alapdíjon felül.

Az átutalás közlemény rovatának kötelező tartalma: NK-XXXXXX Hallgató neve (ahol „NK-” fix karakter után XXXXXX a Hallgató Neptun kódja, a Hallgató Neptunban nyilvántartott neve).

A befizetésekkel kapcsolatos részletes információkat ezen az oldalon megtalálja: <https://neptun.uni-mate.hu/hu/mate-bankszamlaszamok>

**A beköltözés dátuma, helyszíne:**

**2022. szeptember 4. (vasárnap) 8:30-18:00**

**Pótnap indokolt esetben 2022. szeptember 5. (hétfő) 8:30-16:00**

***Somogyi Imre Kollégium (1118 Budapest, Szüret utca 2-18.) Aula***

**Beköltözéskor megkapja:**

* **a szobakulcsot,**
* **a belépőkártyát,**
* **a felszerelési lapot, mellyel ellenőrzi a szobát, majd aláírva visszaadja,**
* a *gellértes* kollégistának a kulcsokért 2.000 - 2.000 Ft letéti díjat kell fizetni, amit kiköltözéskor, a kulcsok visszaadásakor visszakap.

**Nem költözhet be a kollégiumba az, akinek kollégiumi díjtartozása van!**

Amennyiben nem a megadott beköltözési napokon szeretné átvenni férőhelyét, azt jelezni szükséges a buda.kollegium@uni-mate.hu címen!

A kollégiumba beköltözni a beköltözésre kijelölt nap előtt nem lehet, illetve csak hétköznapi beköltözés lehetséges 8:30-16:00-ig a megadott beköltözési időponton kívül.

**Somogyi Imre Kollégium, Szent Gellért Kollégium:**

Glevitzky Andrea, hallgatói referens, 06-1-305-7581, buda.kollegium@uni-mate.hu

* A szerződés aláírásával elfogadta a **Kollégiumi Házirendet**, a **Tűzvédelmi Házirendet és Szabályzatot**, az **Általános Szerződési Feltételeket**, a **Kollégiumi Szabályzatot,** az **Informatikai Szabályzatot**, melyet megtalál a Kollégium weboldalán.
* Az aktív hallgatói jogviszony státusz változásáról a hallgatói referensnek jelezni kell!
* Ideiglenes lakcímbejelentő nyomtatványt a Kollégiumi Osztályon lehet kérni.
* **Szobát átvenni-átadni csak személyesen lehet**.
* A beköltöző köteles a hibát beköltözéskor jelezni, hogy azt az Üzemeltetés el tudja hárítani, illetve amennyiben nem lehet javítani ezt a hibát, a kiköltözéskor figyelembe tudják venni. Az esetleges károkozásért kártérítést kell fizetni. Év közben is fontos a hibák folyamatos jelentése a *Somogyiban* a somkoll@uni-mate.hu /a *Gellértben* a buda.kollegium@uni-mate.hu címre, hogy időben ki tudják azt javítani.
* A félév elején kapott férőhely nem tekinthető véglegesnek az esetleges kiköltözések miatt, így nem lehet kizárni a kollégista más férőhelyre költözését.
* Az internethasználat ingyenes a kollégiumokban.
* A *Somogyiban* a szobákban személyenként internet csatlakozási végpont van.

A csatlakozáshoz szükséges Ethernet (UTP) kábelt a kollégium nem biztosítja. **Internetkábelt szükséges hozni!** A **wifi** hálózat neve: **Somkoll**, jelszava: **Somkoll2017**.

* A *Gellértben* csak wifi van. A **wifi** hálózat neve: **Szent\_Gellert**, jelszava: **Szentgellert2017**.

Az internettel kapcsolatos hibabejelentést a helpdesk@uni-mate.hu email címre kell küldeni.

* Paplant és párnát biztosítunk a hallgatóknak. **Huzatot és lepedőt szükséges hozni!**
* A kollégiumokban a mosó- és szárítógépek térítésmentesen használhatók.
* A dohányzás tilos az épületen belül!
* A kollégiumokba **nem lehet behozni hűtőszekrényt, mikrohullámú sütőt, rezsót, merülőforralót és hősugárzót, továbbá kerékpárt és állatot!** (A *Somogyiban* a kerékpárok tárolása a főlépcső alatt kialakított tárolóhelyen lehetséges.)
* **A szobát** a benne lakó **kollégisták takarítják**, a takarításhoz szükséges eszközök (felmosó vödör és mopp) a mosdókban elérhetők.
* Az átrendezés a szobákban csak engedély után lehetséges. **A szoba átadása előtt vissza kell rendezni a szobát abba az állapotba, ahogyan átvette!**
* A kollégiumokban **szelektív hulladékgyűjtés** működik, melynek szabályait, kérjük, tartsa be!
* Kérjük, fokozottan tartsa be a tűzvédelmi előírásokat, ugyanis igen érzékeny a tűzjelző rendszer, füst hatására azonnal bejelez!

Budapest, 2022. augusztus 10.

 Fedor Ildikó

 kollégiumvezető

 Budai Kollégiumi Osztály